**Atklātā konkursa**

**„Būvprojektu izstrāde un autoruzraudzība Daugavpils pilsētas pašvaldības objektiem”**

**(iepirkuma identifikācijas numurs DPD 2018/115)**

**ATBILDES UZ PRETENDENTU JAUTĀJUMIEM NR. 3**

Daugavpils pilsētas domes iepirkumu komisija 2018.gada 22.oktobra sēdē (prot.Nr.4) ir izskatījusi pretendenta elektroniski uzdoto jautājumu par atklātā konkursa „Būvprojektu izstrāde un autoruzraudzība Daugavpils pilsētas pašvaldības objektiem”, (iepirkuma identifikācijas numurs DPD 2018/115), tehnisko specifikāciju 2.daļā:

**Jautājums:**

Esam iepazinušies ar Daugavpils pilsētas domes Daugavpils pilsētas domes 05.10.2018. sniegto atbildi Nr.4.-1/583 (turpmāk tekstā – Atbilde) un atkārtoti lūdzam precizēt sekojošo.

No sniegtās Pasūtītāja Atbildes secināms, ka būvju klasifikācijas kods 21120101 (Transporta būves: Ielas, ceļi un laukumi ar cieto segumu - Ielas, ceļi un laukumi ar melno segumu, bruģakmens segumu, dzelzsbetona, betona, asfaltbetona vai citu līdzīgu materiālu cieto segumu): *,,…uzskatāms par noteicošu’’*.

Vēlamies vērst Jūsu uzmanību uz to, ka, atbilstoši Atklāta konkursa “Būvprojektu izstrāde un autoruzraudzība Daugavpils pilsētas pašvaldības objektiem”, identifikācijas numurs DPD 2018/115 (turpmāk tekstā – Konkurss) nolikuma 1.pielikumā (Tehniskā specifikācija (Projektēšanas uzdevums) 2.daļai) 4.punkta 10. un 11.apakšpunktam, ir nepieciešams projektēt nevis ielu, ceļu vai laukumu (būvju klasifikācijas koda 21120101 izpratnē), bet gan promenādi, kuras trase paredzēta arī ezera teritorijā (uz laipām vai pontoniem), t.i. pēc būtības darba uzdevums ietver arī hidrotehnisku būvprojekta risinājumu izstrādi, līdz ar to gatavais būvprojekts, visticamāk, netiks klasificēts zem būvju klasifikācijas koda 21120101. Kā arī pretendenti, kas ieguvuši pieredzi tieši promenāžu projektēšanā, visticamāk, šīs būves nav klasificējuši pēc šī koda. Kā jau minējām mūsu 04.10.2018. vēstulē Nr. 711/2018, promenāžu projektēšanas darbi tiek realizēti arī zem citiem būvju klasifikācijas kodiem, piemēram, 215101 (Piestātnes un piestātņu krastmalas), 21510101 (Krastmalas ar dažādu veidu krasta nostiprinājumiem), 215201 (Dambji) u.tml.

Ņemot vērā iepriekšminēto, lūdzam noteikt, ka būvju klasifikācijas kods 21120101 tomēr nav uzskatāms par noteicošu pieredzes pierādīšanā un ka pretendenti var pieredzi pierādīt ar objektiem, kas atbilst Nolikuma 58.8.punkta prasībai, neatkarīgi no to būvju klasifikācijas koda.

**Atbilde:**

Iepirkumu komisija izskatīja pretendenta vēstuli un secināja, ka būvju klasifikācijas kods 21120101 tomēr nav uzskatāms par noteicošu pieredzes pierādīšanā un ka pretendenti var pieredzi pierādīt ar objektiem, kas atbilst Nolikuma 58.8.punkta prasībai, neatkarīgi no to būvju klasifikācijas koda, proti, pretendents ir izstrādājis dokumentāciju parku, skvēru, promenādes pārbūvei, atjaunošanai vai būvniecībai. Informējam, ka komisija ir pagarinājusi piedāvājumu iesniegšanas termiņu **līdz 2018.gada 14.novembrim plkst. 11:00.**